“APSTIPRINĀTS

Iepirkuma komisijas sēdē

2017.gada 3.jūlijā

ar protokolu Nr. 1”

Iepirkuma komisijas priekšsēdētājs

\_\_\_\_\_\_\_\_\_\_\_\_\_\_\_ L.Kudiņš

Iepirkums, kas tiek veikts saskaņā ar Publisko iepirkumu likuma 9.pantu

„**PAR APAVU IEGĀDI”**

(identifikācijas Nr.RPP 2017/16)

**NOLIKUMS**

1. **VISPĀRĪGĀ INFORMĀCIJA**
   1. **Iepirkuma identifikācijas numurs:** RPP 2017/16.
   2. **Iepirkuma procedūras veids:** saskaņā ar Publisko iepirkumu likuma (turpmāk –**PIL**) 9.pantu - iepirkums, kuram nepiemēro PIL noteiktās iepirkuma procedūras.
   3. **Pasūtītājs –** Rīgas pašvaldības policija, Lomonosova iela 12a, Rīga, LV-1019, nodokļu maksātāja reģistrācijas Nr.LV90000055099, banka ,,Nordea Bank AB Latvijas filiāle”, kods NDEALV2X, konts LV82NDEA0021800014010. Profila adrese internetā (turpmāk – **Interneta vietne**) [rpp.riga.lv](http://www.riga.lv). Darba laiks darba dienās no plkst. 8.00 līdz plkst. 16.30 (pusdienu pārtraukums no 12.00-12.30).
   4. **Pasūtītāja kontaktpersona:** vecākais juriskonsults R.Straume, telefona Nr.67037834, e-pasts: [roberts.straume@riga.lv](mailto:roberts.straume@riga.lv).
   5. **Pretendents:** fiziskā vai juridiskā persona, šādu personu apvienība jebkurā to kombinācijā, kurš ir iesniedzis piedāvājumu.
   6. **Iepirkuma dokumentu saņemšana:** Iepirkuma dokumenti (Nolikums ar pielikumiem, turpmāk – **Nolikums**) ir brīvi un tieši pieejami lejupielādējot tos elektroniskajā formātā no Interneta vietnes rpp.riga.lv. Ja ieinteresētais piegādātājs pieprasa izsniegt Nolikumu drukātā veidā, Pasūtītājs to izsniedz ieinteresētajam piegādātājam 3 (trīs) darba dienu laikā pēc tam, kad saņemts Nolikuma pieprasījums, ievērojot nosacījumu, ka Nolikuma pieprasījums iesniegts laikus pirms piedāvājumu iesniegšanas termiņa beigām.
   7. **Papildu informācijas sniegšana:**
      1. Ieinteresētais piegādātājs jautājumus par Nolikumu uzdod rakstiskā veidā, adresējot tos Komisijai un nosūtot tos elektroniski Nolikuma 1.4. apakšpunktā noteiktajai kontaktpersonai.
      2. Ja ieinteresētais piegādātājs ir laikus pieprasījis papildu informāciju par iepirkuma dokumentos iekļautajām prasībām attiecībā uz piedāvājumu sagatavošanu un iesniegšanu vai pretendentu atlasi, Komisija atbildi sniedz 3 (trīs) darba dienu laikā no pieprasījuma vai jautājuma saņemšanas dienas, bet ne vēlāk kā 4 (četras) dienas pirms piedāvājumu iesniegšanas termiņa beigām.
      3. Komisija atbildi ieinteresētajam piegādātājam nosūta uz elektroniskā pasta adresi, no kuras ir saņemts jautājums, un publicē Interneta vietnē pie paziņojuma par iepirkumu.
   8. **Prasības piedāvājuma noformējumam un iesniegšanai**:
      1. Piedāvājumu iesniedz 1 (vienā) eksemplārā atbilstoši Nolikuma prasībām un tas sastāv no šādām daļām:
         1. pretendenta atlases dokumenti;
         2. Tehniskā specifikācija – finanšu piedāvājums (iepirkuma 1.daļai – 2.pielikums, iepirkuma 2.daļai – 3.pielikums, iepirkuma 3.daļai – 4.pielikums, iepirkuma 4.daļai – 5.pielikums);
      2. Cauršūtus dokumentus ievieto vienā aploksnē, kuru aizlīmē un līmējuma vietā parakstās amatpersona vai pilnvarotā persona un aizzīmogo ar pretendenta zīmogu (ja tāds tiek lietots) uz kuras norāda:

|  |
| --- |
| Rīgas pašvaldības policija  Lomonosova ielā 12a, Rīgā, LV-1019, Latvija  /pretendenta nosaukums, juridiskā adrese, tālrunis/  **„Par apavu iegādi”**  identifikācijas Nr. RPP 2017/16  **Neatvērt līdz 2017.gada 14.jūlija plkst. 10:00.** |

* + 1. Pretendents rakstveida piedāvājumu noformē tā, lai dokumentus nebūtu iespējams atdalīt. Sējuma lapām jābūt numurētām un jāatbilst pievienotajam satura rādītājam. Uz pēdējās lapas aizmugures cauršūšanai izmantojamo auklu jānostiprina ar pārlīmētu lapu, kurā norādīts cauršūto lapu skaits, apliecinājuma vietas nosaukums un datums, kā arī jābūt pretendenta vai tā pilnvarotā pārstāvja parakstam un tā atšifrējumam.
    2. Piedāvājumu sagatavo latviešu valodā.
    3. Pretendenta iesniegtajam piedāvājumam jābūt pretendenta likumiskā vai pilnvarotā pārstāvja parakstītam. Ja pretendenta piedāvājumu paraksta pilnvarotā persona, piedāvājumam klāt jāpievieno pilnvara (kopija).
    4. Pretendenta iesniegtajam piedāvājumam jābūt pretendenta likumiskā vai pilnvarotā pārstāvja parakstītam. Ja pretendenta piedāvājumu paraksta pilnvarotā persona, piedāvājumam klāt jāpievieno pilnvara (kopija).
    5. Ja kāds dokuments ir sagatavots svešvalodā, tam pievieno pretendenta apliecinātu tulkojumu latviešu valodā saskaņā ar 2000. gada 22. augusta Ministru kabineta noteikumiem Nr. 291 „Kārtība, kādā apliecināmi dokumentu tulkojumi valsts valodā”. Apliecinājums nozīmē: uzraksts “TULKOJUMS PAREIZS”; tulka vārds, uzvārds un personas kods; tulka paraksts; apliecinājuma vietas nosaukums un datums.
    6. Pretendents apliecina piedāvājuma kopiju un iesniegto dokumentu kopiju pareizību atbilstoši 2010. gada 28. septembra Ministru kabineta noteikumiem Nr. 916 „Dokumentu izstrādāšanas un noformēšanas kārtība”. Ja iepirkuma komisijai rodas šaubas par iesniegtās dokumenta kopijas autentiskumu, tā pieprasa, lai pretendents uzrāda dokumenta oriģinālu vai iesniedz notariāli apliecinātu dokumenta kopiju. Apliecinājums ir šāds: uzraksts „KOPIJA” pirmās lapas augšējā labajā stūrī; uzraksts „KOPIJA PAREIZA” dokumenta beigās; apliecinātājas personas pilns amata nosaukums, vārds, uzvārds un paraksts.
    7. Iesniedzot piedāvājumu, pretendents ir tiesīgs visu iesniegto dokumentu atvasinājumu un tulkojumu pareizību apliecināt ar vienu apliecinājumu, ja visi piedāvājuma dokumenti ir cauršūti vai cauraukloti.
  1. Piedāvājumā iekļautajiem dokumentiem jābūt skaidri salasāmiem un bez neatrunātiem labojumiem. Gadījumā, ja iepirkuma komisija konstatē pretrunas starp skaitliskās vērtības apzīmējumiem ciparos un vārdos, tā vadās no skaitliskās vērtības apzīmējuma vārdos.
  2. **Piedāvājumu iesniegšana**:
     1. Ieinteresētais piegādātājs piedāvājumu var iesniegt personīgi vai pa pastu, sākot ar Iepirkuma izsludināšanas dienu, **līdz 2017. gada 14.jūlija plkst. 10:00**, Rīgas pašvaldības policijā, Juridiskajā nodaļā kabinetā Nr.39, Lomonosova ielā 12a, Rīgā, LV-1019.
     2. Par iesniegšanas brīdi uzskatāms brīdis, kad Pasūtītājs saņem piedāvājumu Nolikuma 1.10.1. apakšpunktā norādītajā adresē.
     3. Piedāvājums, kas tiks saņemts pēc norādītā piedāvājumu iesniegšanas termiņa, netiks izskatīts un tiks atdots iesniedzējam neatvērts.
     4. Pretendents sedz izmaksas, kas ir saistītas ar piedāvājuma sagatavošanu un iesniegšanu.

1. **INFORMĀCIJA PAR IEPIRKUMA PRIEKŠMETU**
   1. Iepirkuma priekšmeta apraksts – apavu iegāde, saskaņā ar Nolikuma “Tehnisko specifikāciju – finanšu piedāvājumu” (Nolikuma 2.,3.,4.,5.pielikums).
   2. CPV kods – 18800000-7.
   3. Iepirkums tiek dalīts 4 (četrās) daļās:
      1. **1.daļa „Sieviešu ādas kurpes”**. Paredzamā līguma summa EUR 947,93 (deviņi simti četrdesmit septiņi euro, 93 centi) bez PVN (**paredzamais iepirkuma apjoms – 25 pāri**). Iepirkuma apjoms var mainīties, atkarībā no piedāvātās vienas vienības cenas, bet nepārsniedzot daļas paredzamo līguma summu.
      2. **2.daļa „Vīriešu ādas kurpes”**. Paredzamā līguma summa EUR 4 747,93 (četri tūkstoši septiņi simti četrdesmit septiņi euro, 93 centi) bez PVN **(paredzamais iepirkuma apjoms – 119 pāri)**. Iepirkuma apjoms var mainīties, atkarībā no piedāvātās vienas vienības cenas, bet nepārsniedzot daļas paredzamo līguma summu.
      3. **3.daļa „Sieviešu pusgarie ādas zābaki”**. Paredzamā līguma summa EUR 1142,15 (viens tūkstotis viens simts četrdesmit divi euro, 15 centi) bez PVN **(paredzamais iepirkuma apjoms – 22 pāri)**. Iepirkuma apjoms var mainīties, atkarībā no piedāvātās vienas vienības cenas, bet nepārsniedzot daļas paredzamo līguma summu.
      4. **4.daļa „Vīriešu īsie ādas zābaki”**. Paredzamā līguma summa EUR 6 258,68 (seši tūkstoši divi simti piecdesmit astoņi euro, 68 centi) bez PVN **(paredzamais iepirkuma apjoms – 114 pāri)**. Iepirkuma apjoms var mainīties, atkarībā no piedāvātās vienas vienības cenas, bet nepārsniedzot daļas paredzamo līguma summu.
   4. Kopējā plānotā iepirkuma summa ir **EUR 13 096,69** (trīspadsmit tūkstoši deviņdesmit seši euro, 69 centi) bez PVN.
   5. Pretendents ir tiesīgs iesniegt vienu piedāvājumu par vienu vai vairākām iepirkuma daļām.
   6. Pakalpojumu izpildes vieta: Rīga, NUTS kods LV006.
   7. Viens pretendents drīkst iesniegt tikai 1 (vienu) piedāvājumu 1 (vienā) variantā.
   8. Iepirkuma rezultātā tiks noslēgts iepirkuma līgums katrā no iepirkuma daļām.
   9. Iepirkumu līgumu darbības un izpildes termiņš: līgumu izpildes (preču piegādes) termiņi ir 30 (trīsdesmit) kalendārās dienas no līguma abpusējas parakstīšanas dienas.
2. **ATLASES PRASĪBAS UN IESNIEDZAMIE DOKUMENTI**
   1. **Pretendentu atlases prasības un iesniedzamie dokumenti:**

|  |  |  |  |
| --- | --- | --- | --- |
| **Nr. p.k.** | **Atlases prasības** | **Atlases dokumenti** | |
| 3.1.1. | Pretendents ir reģistrēts normatīvajos aktos (Latvijas Republikas Uzņēmumu reģistrā vai līdzvērtīgā reģistrā ārvalstīs) noteiktajā kārtībā. | *Komisija attiecībā uz Latvijas Republikā reģistrētajiem pretendentiem reģistrācijas faktu pārbaudīs publiskajās datubāzēs.*  Ārvalstīs reģistrētajiem pretendentiem jāiesniedz reģistrācijas faktu apliecinošs dokuments.  Ja piedāvājumu iesniedz piegādātāju apvienība, tad šī prasība attiecināma arī uz katru apvienības dalībnieku. | |
| 3.1.2. | Pieteikums dalībai iepirkumā | Pretendents iesniedz parakstītu Pieteikumu dalībai iepirkumā saskaņā ar Nolikuma 1.pielikumā pievienoto formu. | |
| 3.1.3. | **Pretendenta pārstāvja ar pārstāvības tiesībām izdota pilnvara (oriģināls vai apliecināta kopija) citai personai parakstīt pieteikumu, ja tā atšķiras no Uzņēmuma reģistrā norādītās.** | | |
| 3.1.4. | Informācija par pretendenta pieredzi | | Jāiesniedz vismaz 2 (divas) pozitīvas atsauksmes no pasūtītājiem par iepirkuma priekšmetā līdzīgu preču (dažāda veida apavu) piegādēm katrai iepirkuma daļai, kurā pretendents piedalās, **atsauksmē norādot līguma summu un līguma izpildes laiku.** Atsauksmes var iesniegt par 2014.gadu, 2015.gadu, 2016.gadu, ieskaitot 2017.gadu). Pasūtītājam ir tiesības pārbaudīt pretendenta sniegtās informācijas patiesumu. |
| 3.1.5. | Apavu ražotāja apliecinājums | | Ražotāja apliecinājumu, ka apavu izgatavošanas procesā tika ievērotas attiecīgās iepirkuma daļas Tehnikās specifikācijas – finanšu piedāvājuma visas prasības. Ja apliecinājums nav sagatavots latviešu valodā, tam jāpievieno tulkojumu latviešu valodā (pasūtītājam ir tiesības pārbaudīt apliecinājuma izdošanas faktu). Pasūtītājam ir tiesības pārbaudīt Pretendenta sniegtās informācijas patiesumu. |

* 1. **Pretendenta piedāvājums:**
     1. pretendents iesniedz parakstītus un pareizi aizpildītus “Tehniskā specifikācija – finanšu piedāvājums” dokumentus attiecībā uz tām iepirkuma daļām (vienu vai vairākām), kurās tas iesniedz piedāvājumus.
     2. Pretendentam kopā ar piedāvājumu uz attiecīgo iepirkuma daļu ir jāiesniedz “Tehniskai specifikācijai – finanšu piedāvājumam” atbilstošs apavu paraugs, kas tiek vērtēti kā materiālu un apstrādes kvalitātes paraugs atbilstoši “Tehniskās specifikācijas – finanšu piedāvājuma” prasībām. Pēc iepirkuma līguma noslēgšanas uzvarējušā pretendenta iesniegtie paraugi tiek ieskaitīti iepirkuma apjomā, bet pārējo pretendentu iesniegtie paraugi ar pieņemšanas – nodošanas aktu tiek atgriezti pretendentiem pēc iepirkuma rezultātu paziņošanas, saņemot tos pretendentiem personīgi 30 (trīsdesmit) dienu laikā pēc paziņojuma saņemšanas (ierašanās laiks iepriekš jāsaskaņo ar Pasūtītāja kontaktpersonu). Par termiņā neizņemtiem apavu paraugiem Pasūtītājs nav atbildīgs.
  2. Pretendentam, lai apliecinātu, ka tam uz piedāvājuma iesniegšanas dienu **nav nodokļu parādu**, **tai skaitā valsts sociālās apdrošināšanas obligāto iemaksu parādu**, kas kopsummā Latvijā pārsniedz **150 euro**, iesniedz:
     1. Izdruku no Valsts ieņēmumu dienesta elektroniskās deklarēšanas sistēmas;
     2. Kopiju no Valsts ieņēmumu dienesta lēmuma vai pašvaldības kompetentas institūcijas izdota lēmuma par nodokļu samaksas termiņa pagarināšanu vai atlikšanu vai kopiju no vienošanās ar Valsts ieņēmumu dienestu par nodokļu parāda nomaksu vai citus objektīvus pierādījumus par nodokļu parādu neesamību (šos dokumentus iesniedz, ja pretendentam ir nodokļu parāds).

1. **IZSLĒGŠANAS NOTEIKUMU PĀRBAUDE**

PIL 9. panta astotās daļas izslēgšanas noteikumu pārbaudi iepirkuma komisija veiks, ievērojot šī panta devītās, desmitās, vienpadsmitās un divpadsmitās daļas noteikumus.

1. **PIEDĀVĀJUMU VĒRTĒŠANA UN PIEDĀVĀJUMA IZVĒLES KRITĒRIJS**
   1. **Piedāvājumu vērtēšanas posmi**:
      1. **1. posms** – Piedāvājumu noformējums. Nolikuma 1.8.punktā noteikto prasību izpildes pārbaude.
      2. **2. posms** – Pretendentu atlase. Nolikuma 3.1. un 3.3.punktā noteikto prasību un dokumentu pārbaude.
      3. **3. posms** – “Tehniskā specifikācija – finanšu piedāvājums”. Vērtējot “Tehnisko specifikāciju – finanšu piedāvājumu”, iepirkumu komisija pārbaudīs vai ir izpildītas Nolikuma 3.2.punktā noteiktās prasības.
      4. **4. posms** – Saimnieciski visizdevīgākā piedāvājuma noteikšana katrai iepirkuma daļai atsevišķi.
   2. Katrā vērtēšanas posmā vērtē tikai to pretendentu piedāvājumus, kuri nav noraidīti iepriekšējā vērtēšanas posmā.
   3. Komisija piedāvājumu vērtēšanu veic slēgtās sēdēs.
   4. Komisija atlasa pretendentus saskaņā ar izvirzītajām atlases prasībām, pārbauda piedāvājumu atbilstību Nolikumā noteiktajām prasībām un izvēlas piedāvājumu saskaņā ar noteikto piedāvājuma izvēles kritēriju.
   5. **Piedāvājuma izvēles kritērijs:** Piedāvājumu izvēles kritērijs katrā iepirkuma daļā atsevišķi ir **saimnieciski visizdevīgākais** piedāvājums, kurš ir ar **viszemāko piedāvājuma cenu** un kurš atbilst “Tehniskās specifikācijas - finanšu piedāvājuma” un Nolikuma prasībām.
2. **LĒMUMA PAR IEPIRKUMA REZULTĀTU PIEŅEMŠANA UN PAZIŅOŠANA UN IEPIRKUMA LĪGUMA SLĒGŠANA**
   1. **Lēmuma par iepirkuma rezultātu pieņemšana un paziņošana:**
      1. Iepirkuma līguma slēgšanas tiesības tiks piešķirtas pretendentam, kurš atbilst izvirzītajām atlases prasībām un ir iesniedzis Nolikuma prasībām atbilstošu piedāvājumu.
      2. Visi pretendenti tiek rakstveidā informēti par iepirkuma rezultātiem 3 (trīs) darba dienu laikā no lēmuma pieņemšanas dienas, kā arī lēmums tiks publicēts Interneta vietnē [rpp.riga.lv](http://www.riga.lv).
   2. **Iepirkuma līguma slēgšana:**
      1. Pasūtītājs slēdz ar iepirkuma uzvarētāju iepirkuma līgumu saskaņā ar PIL 60. panta pirmo, otro, trešo, ceturto un piekto daļu.
      2. Ja izvēlētais pretendents atsakās slēgt līgumu, tad pirms lēmuma pieņemšanas par līguma noslēgšanu ar nākamo pretendentu, kurš piedāvājis saimnieciski visizdevīgāko piedāvājumu, iepirkuma komisija izvērtē, vai tas nav uzskatāms par vienu tirgus dalībnieku kopā ar sākotnēji izraudzīto pretendentu, kurš atteicās slēgt iepirkuma līgumu ar Pasūtītāju.
      3. Ne vēlāk kā dienā, kad stāsies spēkā attiecīgs iepirkuma līgums vai tā grozījumi, Pasūtītājs Interneta vietnē [rpp.riga.lv](http://www.riga.lv) ievietos attiecīgi iepirkuma līguma vai tā grozījumu tekstu, atbilstoši normatīvajos aktos noteiktajai kārtībai, ievērojot komercnoslēpuma aizsardzības prasības.
      4. Iepirkuma līguma projekts ir pievienots Nolikumam (Nolikuma 6. pielikums), bet tā noteikumi tiks precizēti atbilstoši uzvarējušā pretendenta iesniegtajam “Tehniskajai specifikācijai - finanšu piedāvājumam”, ciktāl tie nav pretrunā ar normatīvajos aktos un Nolikumā paredzētajiem noteikumiem un nepasliktina Pasūtītāja un pretendenta stāvokli.
3. **PIELIKUMU SARAKSTS**
   1. Pieteikums dalībai iepirkumā – 1. pielikums.
   2. Tehniskā specifikācija – finanšu piedāvājums iepirkuma 1.daļai – 2. pielikums.
   3. Tehniskā specifikācija – finanšu piedāvājums iepirkuma 2.daļai – 3. pielikums.
   4. Tehniskā specifikācija – finanšu piedāvājums iepirkuma 3.daļai – 4.pielikums.
   5. Tehniskā specifikācija – finanšu piedāvājums iepirkuma 4.daļai – 5.pielikums.
   6. Līguma projekts – 6.pielikums.